nb da da da da af de de fr en de da da da da da da fr sv da nl de da da nn da da da da da da da da da da da de id da da da nn da da da da da nb en als da en da da sv da it en da da da da da da da da da da da da de en da nn da da da da da da da da da da da en da da sv nb da nb en als da en da da sv da it en da da da da da da nb it da da da da sv da da cs da da da id da da da da da da da da eu da da da da da da eo da en da da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Strandareal ved Harrevig er beliggende ved sydsiden af Harrevig ca. 10 km vest for Roslev.
Strandareal ved Harrevig omfatter et areal på ca. 3 ha, der blev opkøbt for at sikre offentlighedens adgang til stranden.
Terrænet er let skrånende ned mod vigen og ligger ca. 5 meter over havet. Arealet ligger på marint forland og jordbunden består derfor af havaflejringer af sand og skaller.
Arealet af domineret af skoven, vigen og de omkringliggende landbrugsarealer.
Regionplan, fredninger m.v .
I regionplanen er området udpeget som særligt beskyttelsesområde. Arealerne ligger inden for kystnærhedszonen og stranden er regional badestrand. Harrevig ligger i område med begrænsede drikkevandsinteresser.
Der er ingen fredninger m.v. i området.
Der er ikke udlagt arealer i medfør af naturskovsstrategien.
Der findes ingen fortidsminder i området.
Arealet ligger på marint forland, med aflejringer fra Stenalderhavet, der dækkede arealet for 8000 år siden. Jorden består sandsynligvis af hævet havbund med sand og skaller.
Der drives ikke jagt på arealet.
Området har en p-plads og et toilet. Der er en del besøgende til området, men områdets betydning har mest lokal karakter.
Langsigtet mål for skovdrift
Ingen skov af betydning på arealet.
Plan for driften af naturområder
Afd. 681c,d (STG - 0.60ha, STB - 0.20ha)
Strandbred og § 3-beskyttet strandeng. Trods det beskedne areal rummer området en rig og varieret vegetation med såvel arter knyttet til sandstrand og tørt strandoverdrev som arter knyttet til de fugtige lavninger mellem strandvoldene. Blandt de sidstnævnte findes såvel sure, magre partier med kæruld, pors og krybende pil som kalkrige partier, som er betinget af forekomst af skalgrus. I sidstnævnte findes en pæn bestand af det sjældne festgræs. Vegetationen er generelt åben, mager og lavtvoksende og har ikke behov for pleje ved f.eks. græsning, men birk og pil er ved at kvæle porse-krattet. Der bør derfor foretages rydning med mellemrum, herunder bør alt kvas fjernes fra de værdifulde partier.
Flora: Karsporeplanter: Bredbladet Mangeløv.
Enkimbladede: Blåtop, Bølget Bunke, Mose-Bunke, Festgræs, Fløjlsgræs, Hoved-Frytle, Mangeblomstret Frytle, Almindelig Hundegræs, Kryb-Hvene, Almindelig Kvik, Smalbladet Kæruld, Marehalm, Eng-Rapgræs, Lyse-Siv, Almindelig Star, Hare-Star, Krognæb-Star, Sand-Star, Énskællet Sumpstrå, Eng-Svingel, Rød Svingel, Tagrør.
Tokimbladede: Bellis, Brombær, Djævelsbid, Engelskgræs, Gederams, Almindelig Kongepen, Sump-Kællingetand, Mælkebøtte, Gåse-Potentil, Bidende Ranunkel, Rødknæ, Almindelig Røllike, Kruset Skræppe, Gul Snerre, Kær-Snerre, Lyng-Snerre, Bidende Stenurt, Strandarve, Ager-Svinemælk, Sværtevæld, Almindelig Syre, Tormentil, Trævlekrone, Vandnavle, Glat Vejbred, Strand-Vejbred.
Vedplanter: Vorte-Birk, Stilk-Eg, Rød-El, Bjerg-Fyr, Engriflet Hvidtjørn, Almindelig Hyld, Grå Pil, Krybende Pil, Øret Pil, Pors, Almindelig Røn.
Målsætning: Bevaring af lysåben, varieret vegetation på strandvoldsdannelser.
Cirkulære om sikring af bæredygtigt træ
Du kan købe brænde i Naturstyrelsens online Netbutik.
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden